Idealni mat
Michal Dragoun Phénix 1993. U šahu, idealni mat je poseban oblik modelskog mata. Dok u modelskom matu svaka figura igrača koji matira (s mogućim izuzetkom kralja i pješakâ, zavisno od konteksta) učestvuje u matu, idealni mat uključuje i sve figure matiranog igrača, obično tako da one blokiraju kretanje svog kralja tako da ne može pobjeći. Kao i u modelskom, u idealnom matu prazna polja oko kralja napadnuta su samo jednom (tj. od strane samo jedne figure), a polja na kojima su ostale figure koje blokiraju kraljevo kretanje nisu napadnuta. Naprimjer, u drugoj poziciji desno bijeli daje idealni mat, i to topom (koji, naravno, pokriva polja d4 i f4). Bijeli kralj onemogućava crnog kralja da pobjegne na d5 ili f5, kao i da uzme skakača, a taj skakač sprečava bijeg na d3 i f3, dok crni top blokira bijeg na e3, a nije napadnut ni od jedne bijele figure. Vrlo ograničena definicija idealnog mata znači da se njime rijetko završavaju stvarne partije, ali su idealni matovi uobičajena tema u šahovskim problemima, kao u ovom desno.